(૫) ખુદાવંદે આલમ એ ચાહે છે કે લોકો પોતાના ઈરાદા અને ઇખત્યારથી ઈસ્લામી હકુમત માટે પૂર્વ ભૂમિકા તૈયાર કરે કારણકે જબરદસ્તી અને દબાણ અલ્લાહની સુન્નતની વિરૂધ્ધ છે. (૬) ખુદાવંદે આલમે આ ૧૪૦૦ વર્ષના ગાળામાં દુનિયાના લોકોની હિદાયત અને ભલાઈને માટે ૧૨ મોહમ્મદ, ૧૨ અલી, ૧૨ હસન અને ૧૨ હુસૈન આપ્યા. જેમાંના દરેક ફઝીલત અને સંપૂર્ણતા, ઈલ્મ અને મઅરેફતમાં એક બીજા સમાન છે. જેઓને બધા સર્જનો ઉપર જાહેર અને સ્પષ્ટ ઉચ્ચતા પ્રાપ્ત હતી. દુનિયાના લોકોએ તેઓમાંના એકની પણ કદર ન કરી. જો લોકોએ કદર કરી હોત તો જંગે સિફફીન વખતે જ્યારે લડાઈ બિલકુલ અંતિમ તબક્કામાં હતી અને વિજય માત્ર બે ડગલાં દૂર હતો ત્યારે હઝરત અલી(અ.સ.)ને જનાબ માલિકે અશ્તરને પાછા બોલાવવા ન પડતે. જો લોકોએ કદર કરી હોત તો હઝરત અલી(અ.સ.)ને ઘરના એકાંતમાં રહેવું ન પડતે. જો લોકોએ કદર કરી હોતે તો ઈમામ હસન(અ.સ.)ને મોઆવીયા સાથે સુલેહ ન કરવી પડતે. જો લોકોએ કદર કરી હોતે તો યઝીદ જેવી વ્યકિત સત્ત્ાા ઉપર ન આવતે અને ઈમામ હુસૈન(અ.સ.) શહીદ ન થતે. જો લોકોએ કદર કરી હોતે તો હારૂન રશીદ ઈમામ મુસા કાઝીમ(અ.સ.)ને કૈદ ન કરી શકતે, જો લોકોએ કદર કરી હોતે તો ઈમામ અલી નકી(અ.સ.) અને ઈમામ હસન અસ્કરી(અ.સ.)ને મદીનાના બદલે સામર્રામાં વતનથી દૂર (પરદેશમાં) જીંદગી પસાર કરવી ન પડતે.